Diari Oficial de la Generalitat Valenciana


Sumari del DOGV 9741, del 07-12-2023 (2023/12156)

Anunci sobre complementació i compleció de les bases generals reguladores dels processos selectius per a l'accés a la funció pública en el marc de l'oferta pública extraordinària d'estabilització de l'ocupació temporal, a l'empara del que es disposa en la Llei 20/2021, de 28 de desembre, de mesures urgents per a la reducció de la temporalitat de l'ocupació pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12019


Data del document
:   24-11-2023

Organisme emissor
:   Ajuntament de Xàtiva

Tipus de document
:   Anunci

Anunci sobre complementació i compleció de les bases generals reguladores dels processos selectius per a l'accés a la funció pública en el marc de l'oferta pública extraordinària d'estabilització de l'ocupació temporal, a l'empara del que es disposa en la Llei 20/2021, de 28 de desembre, de mesures urgents per a la reducció de la temporalitat de l'ocupació pública. [2023/12657]  
  
Mitjançant l'Acord de Junta de Govern Local, de 30 d'octubre de 2023, es complementen i completen les bases generals reguladores dels processos selectius a l'empara de la Llei 20/2021, de 28 de desembre, de mesures urgents per a la reducció de la temporalitat de l'ocupació pública.  
- Bases generals que regiran els processos selectius per a l'accés a la funció pública en el marc de l'oferta pública extraordinària d'estabilització de l'ocupació temporal a l'empara de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, aprovades per l'Acord de la Junta de Govern Local, de 26 de desembre de 2022, i publicades en el BOP número 249, de 29 de desembre de 2022, i la posterior modificació per l'Acord de la Junta de Govern Local, de 5 de juny de 2023, publicat en el BOP número 122, de 26 de juny de 2023.  
  
Es complementa i completa la següent base en aquest sentit:  
  
1. Bases generals.  
Base quarta. Sol·licituds.  
4.1. Participants  
On diu: «4.1.C) En el sistema selectiu de concurs haurà de presentar-se juntament amb la sol·licitud de prendre part en la convocatòria, la memòria a què es refereix la base 9.2, apartat B) 5, de les presents bases.»;  
Ha de dir: «4.1.C) En el sistema selectiu de concurs haurà de presentar-se juntament amb la sol·licitud de prendre part en la convocatòria, la memòria a què es refereix la base 9.2, apartat B) 5, de les presents bases.  
Aquesta memòria ha de ser anunciada en el tràmit d'inscripció de la seu electrònica i presentar-se en sobre tancat i segellat en l'Oficina Xàtiva Integral 24 hores (OXI 24H) de l'Ajuntament de Xàtiva, o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, dins del termini de presentació de sol·licituds.»  
  
Així mateix, aquesta modificació ha sigut enviada al Butlletí Oficial de la Província de València per a la publicació en data 27 de novembre de 2023.  
  
Xàtiva, 24 de novembre de 2023.- L'alcalde: Roger Cerdà Boluda.